Index - Külföld - Rendkívüli készültség Athénban
Rendkívüli készültség Athénban
2006.04.25. 06:25
Tömegdemonstrációkkal várják Condoleezza Rice amerikai külügyminisztert a görögországi baloldali csoportok. A tüntetések miatt a hatóságok már egy nappal Rice látogatása előtt, hétfőn rendkívüli biztonsági intézkedéseket vezettek be. Athén utcáin már hétfőn este is több száz ember tüntetett. Görögországban hagyományosan erősek az amerikai politikával szemben ellenséges baloldali csoportok, Colin Powell, Rice elődje 2004-ben a tüntetésfenyegetések miatt kénytelen volt lemondani az olimpia idejére tervezett látogatásáról.